
DR.30.8.2006 69 

 

 

 Kalau kita tengok dari Tanjong Aru ke Putatan, mengikut taklimat yang 
diberikan, ada sebanyak 27 lintasan atau crossing dengan railway itu sebelah, 
menyebelah. Yang didaftarkan hanya 12 dan yang tidak berdaftar 15. Baru-baru ini 
terdapat empat kemalangan yang berlaku iaitu pada tahun ini yang melibatkan 
seorang terbunuh, iaitu pada 15 Februari; pada 11 April; pada 6 Mac; dan pada 28 
Mei, tahun ini. Pada keseluruhannya, yang lain-lain tempat itu saya tidak tahu. 
Saya tidak minta dia punya statistik. Mengikut kemalangan yang dilaporkan ini, 
ada berjumlah 23 kemalangan.  

Persoalannya di sini, apakah kerja-kerja yang telah dilaksanakan setakat 
ini iaitu setakat ia dibagi milik atau site position pada 24 November 2005. Jadi 
permohonan tambahan RM7 juta ini, apakah kerja-kerja yang sudah dibuat? Yang 
saya tahu Tuan Pengerusi, saya telah berjumpa dengan kakitangan-kakitangan 
yang terlibat dengan projek ini, melawat ke negara Eropah dan bil-bil itu kah yang 
mungkin digunakan untuk bayaran ini. 

Mereka pergi ke Europe buat lawatan sambil belajar, hanya untuk 
mengkaji lampu isyarat. Lampu isyarat Tuan Pengerusi! Kononnya projek ini 
memodenkan kereta api negeri Sabah, apa yang dipermodenkan? Dia kata, dia 
menggunakan GPS. Gerabak yang akan dibeli daripada Europe menggunakan 
sistem komputer, sistem GPS, pemasangan lampu-lampu isyarat yang 
bersistematik dan sistem semboyan yang canggih dan kabel optik akan diletakkan 
di sepanjang landasan itu. 

Ini kereta api di negeri Sabah, hanya 150 kilometer…   

Seorang Ahli:  Tidak untung itu 

Datuk Dr. Marcus Makin Majigoh [Putatan]:  Bukan ada kira untung. Ini 
untuk servis kepada luar bandar sahaja tetapi masalah yang patut ditangani 
adalah masalah lalu lintas ini, yang dari Sungai Petagas ke Kem Lok Kawi itu ada 
24 atau 25 crossing atau lintasan. Ada yang berdaftar, setahu saya ada empat 
sahaja yang berdaftar.  Yang lain-lain itu illegal.   

Jadi masalah di sini, kononnya kontraktor ini turun ke padang beritahu  
kepada pengguna-pengguna, lalu lintas ini ditutup dan jalan susur itu disediakan 
oleh JKR dan bukan oleh kontraktor ini. Orang kampung marah, Yang Berhormat  
Sri Gading, orang kampung marah… [Menujukan perbahasan kepada Yang 
Berhormat Sri Gading] Ini penting. Jadi apabila ditutup ini, bayangkanlah traffic jam 
kerana mengikut pada tempat yang berdaftar itu kerana jumlah pengguna-
pengguna lalu lintas terlalu ramai.   

Saya bercadang supaya tambahan untuk peruntukan kereta api ini 
ditambah untuk dibuat jambatan ataupun track yang bertingkat kalau boleh, 
daripada membuat kajian pergi ke luar negeri ataupun alternate road. Saya 
berterima kasihlah kepada kementerian, kepada Kerajaan Malaysia kerana selama 
ini kereta api di negeri Sabah tidak dipedulikan. Kami berterima kasih, rakyat di 
negeri Sabah berterima kasih kerana kereta api di negeri Sabah ini akan 
dipermodenkan tetapi masalah rakyat yang menggunakan lalu lintas yang melalui 
railway crossing ini harus ditangani dengan teratur. Sekian, terima kasih.  

Beberapa Ahli:  [Bangun] 

Tuan Pengerusi [Datuk Lim Si Cheng]: Baiklah. Wah ramai…! 

Datuk Haji Mohamad bin Haji Aziz [Sri Gading]: Ramai Tuan Pengerusi.  
Saya dari tadi Tuan Pengerusi.   



Kalau kita tengok dari Tanjong Aru ke Putatan, mengikut taklimat yang diberikan, ada sebanyak 27 lintasan atau crossing dengan railway itu sebelah, menyebelah. Yang didaftarkan hanya 12 dan yang tidak berdaftar 15. Baru-baru ini terdapat empat kemalangan yang berlaku iaitu pada tahun ini yang melibatkan seorang terbunuh, iaitu pada 15 Februari; pada 11 April; pada 6 Mac; dan pada 28 Mei, tahun ini. Pada keseluruhannya, yang lain-lain tempat itu saya tidak tahu. Saya tidak minta dia punya statistik. Mengikut kemalangan yang dilaporkan ini, ada berjumlah 23 kemalangan. Persoalannya di sini, apakah kerja-kerja yang telah dilaksanakan setakat ini iaitu setakat ia dibagi milik atau site position pada 24 November 2005. Jadi permohonan tambahan RM7 juta ini, apakah kerja-kerja yang sudah dibuat? Yang saya tahu Tuan Pengerusi, saya telah berjumpa dengan kakitangan-kakitangan yang terlibat dengan projek ini, melawat ke negara Eropah dan bil-bil itu kah yang mungkin digunakan untuk bayaran ini. Mereka pergi ke Europe buat lawatan sambil belajar, hanya untuk mengkaji lampu isyarat. Lampu isyarat Tuan Pengerusi! Kononnya projek ini memodenkan kereta api negeri Sabah, apa yang dipermodenkan? Dia kata, dia menggunakan GPS. Gerabak yang akan dibeli daripada Europe menggunakan sistem komputer, sistem GPS, pemasangan lampu-lampu isyarat yang bersistematik dan sistem semboyan yang canggih dan kabel optik akan diletakkan di sepanjang landasan itu. Ini kereta api di negeri Sabah, hanya 150 kilometer... Seorang Ahli: Tidak untung itu. Datuk Dr. Marcus Makin Majigoh [Putatan]: Bukan ada kira untung. Ini untuk servis kepada luar bandar sahaja tetapi masalah yang patut ditangani adalah masalah lalu lintas ini, yang dari Sungai Petagas ke Kem Lok Kawi itu ada 24 atau 25 crossing atau lintasan. Ada yang berdaftar, setahu saya ada empat sahaja yang berdaftar. Yang lain-lain itu illegal. Jadi masalah di sini, kononnya kontraktor ini turun ke padang beritahu kepada pengguna-pengguna, lalu lintas ini ditutup dan jalan susur itu disediakan oleh JKR dan bukan oleh kontraktor ini. Orang kampung marah, Yang Berhormat Sri Gading, orang kampung marah... [Menujukan perbahasan kepada Yang Berhormat Sri Gading] Ini penting. Jadi apabila ditutup ini, bayangkanlah traffic jam kerana mengikut pada tempat yang berdaftar itu kerana jumlah pengguna- pengguna lalu lintas terlalu ramai. Saya bercadang supaya tambahan untuk peruntukan kereta api ini ditambah untuk dibuat jambatan ataupun track yang bertingkat kalau boleh, daripada membuat kajian pergi ke luar negeri ataupun alternate road. Saya berterima kasihlah kepada kementerian, kepada Kerajaan Malaysia kerana selama ini kereta api di negeri Sabah tidak dipedulikan. Kami berterima kasih, rakyat di negeri Sabah berterima kasih kerana kereta api di negeri Sabah ini akan dipermodenkan tetapi masalah rakyat yang menggunakan lalu lintas yang melalui railway crossing ini harus ditangani dengan teratur. Sekian, terima kasih. Beberapa Ahli: [Bangun]. Tuan Pengerusi [Datuk Lim Si Cheng]: Baiklah. Wah ramai...!. Datuk Haji Mohamad bin Haji Aziz [Sri Gading]: Ramai Tuan Pengerusi. Saya dari tadi Tuan Pengerusi.